
Mål

Kompetanse innenfor prosjektstyring er en viktig del av en organisasjons samledt endringskompetanse. Ved å gi studentene grunnleggende innføring i prosjektet som arbeidsform, og prosjektledelse/-styring som profesjon, vil studentene få et grunnlag for positivt å kunne bidra som prosjektmedarbeidere og -ledere i det mangfold av prosjekter som må gjennomføres i tilknytning til nødvendig utviklingsarbeid i bedrifter og institusjoner.

Undervisningsform

Forelesninger, gruppeøvinger, presentasjoner og plenumsdiskusjoner. Undervisningen blir i samlinger. Det vil tas opp et begrenset antall studenter på dette kurset.
Vurdering
Prosjektoppgave skrevet av 2 - 5 personer. Temaet som velges, må ligge innenfor det oppgitte pensum for faget. Oppgaven kan utføres som en ren teorioppgave eller som en oppgave relatert til en bedrift. Kandidatene må selv sørge for å etablere bedriftskontakt.
Emneoversikt

Prosjektledelse – ledelse, særtrekk ved prosjektet som arbeidsform

Suksessfaktorer - hva kjennetegner vellykkede prosjekter

Strategisk og organisasjonsmessig forankring av prosjekter

Tidlig-/foranalyse av prosjekter – prosjektets økonomi

Overordnet prosjektplanlegging – mål og milepæler

Prosjektorganisering – arbeidsdeling og ansvar

Detaljplanlegging av prosjektarbeidet – aktivitetsplanlegging

Oppfølging av prosjekter – resultatmåling, rapportering

Sluttføring av prosjekter – dokumentasjon, presentasjon

